open-index/open-wikipedia-markdown huggingface dataset:
Iselin Nybø

**Iselin Nybø** (født 1981) er en norsk jurist og politiker (V). Hun var  forsknings- og høyere utdanningsminister fra 2018 til 2020, og næringsminister fra 2020 til 2021 i Erna Solbergs regjering.

Hun var innvalgt på Stortinget fra Rogaland 2013–2017, og var da første nestleder i Kirke-, utdannings- og forskningskomiteen.

Fra november 2021 er hun partner i advokatfirmaet Schjødt.

## Bakgrunn
Nybø ble født den 14. mai 1981 og vokste opp i Randaberg, men har senere vært bosatt i Stavanger. Hun var elev ved Stavanger katedralskole.

Nybø er utdannet jurist fra Universitetet i Bergen fra 2006 og har tidligere jobbet i Skatteetaten og ved advokatkontor med ulike forretningsjuridiske problemstillinger med hovedvekt på skatterett.

Nybø var medlem av kommunestyret i Randaberg kommune i årene 2003–2007. I årene 2003–2007 var hun også med i kommunens hovedutvalg for oppvekst og levekår, mens hun i årene 1999–2003 var medlem i hovedutvalg for nærmiljø og kultur i Randaberg. I årene 2007–2015 var hun bystyremedlem og formannskapsmedlem i Stavanger. Hun ble også gjenvalgt til bystyret i lokalvalget 2015, men hadde permisjon fra sin faste plass der og i formannskapet, så lenge hun var stortingsrepresentant og statsråd. I årene 2007-2013 var Nybø også nestleder i kommunalstyret for oppvekst i Stavanger.

I perioden 2010–2012 var hun leder i Rogaland Venstre. I perioden 2012–2014 var hun medlem i sentralstyret til Venstre.

Hun var i årene 2012–2016 nestleder i IVAR IKS. I årene 2016-2018 var hun med i styret til Lyse AS.

## Stortingskomiteer
* 2013–2017: Første nestleder i Kirke-, utdannings- og forskningskomiteen
* 2013–2017: Medlem i Valgkomiteen

## Regjering
Nybø, Skei Grande og Elvestuen var Venstres nye statsråder da partiet gikk inn i regjering med Høyre og FrP i januar 2018. Ved regjeringsutvidelsen ble en ny post laget i Kunnskapsdepartementet, forsknings- og høyere utdanningsminister (som også har eksistert tidligere) og den ble bekledd av Nybø. 

I januar 2020, da FrP forlot regjeringen, overtok Venstre næringsdepartementet med Nybø som statsråd der. Høyres Henrik Asheim tok over Nybøs post i Kunnskapsdepartementet, mens Venstre-leder Skei Grande ble kunnskapsminister. 

* 2018–2020: Forsknings- og høyere utdanningsminister i Kunnskapsdepartementet
* 2020–2021: Næringsminister i Nærings- og fiskeridepartementet

Etter at Venstres partileder Trine Skei Grande gikk ut av regjering 13. mars 2020 var Nybø statsministerens stedfortredende, siden hun hadde lengst ansiennitet av Venstres statsråder.

## Referanser


## Eksterne lenker
* 
* 
* 
* 
* Venstre.no - Biografi
Tyler (Texas)

**Tyler** er en by og fylkesete i Smith County i den amerikanske delstaten Texas. Byen har sitt navn fra President John Tyler. I 2000 hadde byen 96&nbsp;900 innbyggere, ifølge United States Census Bureau. Tylers estimat for 2014 er 107&nbsp;405. Byen ligger 160&nbsp;km øst-sørøst for Dallas. Tyler er den største byen i Tyler Metropolitan Statistical Area, som har en befolkning på 209&nbsp;714 per 2010, samt regionalsentrum for Tyler-Jacksonville combined statistical area, som i 2010 hadde en befolkning på 260&nbsp;559.

Byen Tylers klengenavn er «Rose Capital of the World» («Rosenes verdenshovedstad»). Byen har fått dette navnet på grunn av det store antallet rosebusker som finnes i området, samt at byen er vertskap for USAs største rosehave.

## Referanser




## Eksterne lenker
*
Arnvid Førde

**Arnvid Førde** (født 16. juli 1919 i Breim, død 1. juni 2013) var en norsk fylkeslandbrukssjef og politiker (Sp).

Etter eksamen ved Norges landbrukshøgskole i 1945 var han blant annet ansatt ulike stillinger i landbrukets salgsorganisasjoner,  landbrukslærer ved Gjermundnes landbruksskole 1946–1947 og 1949–1953, rektor ved Val landbruksskole 1953–1958, rektor ved Mo landbruksskole (Sogn og Fjordane fylkeslandbruksskole) 1958–1965, fylkeslandbrukssjef i Nordland 1965–1970 og fylkeslandbrukssjef i Oppland 1970–1986. Førde hadde spesialoppdrag i Landbruksdepartementet 1976–1977. I årene 1976–1988 var han formann i Samarbeidsorganet for riksoppgjøret. Gjennom dette ledet han sammen med landbruksorganisasjonene omorganiseringen av norsk meieribruk.

Førde var ordfører i Nærøy kommune i 1958, medlem av Privatskoleutvalget 1966–1977 og statssekretær i Landbruksdepartementet i Lars Korvalds regjering 1972–1973.

Førde er tildelt Deltagermedaljen og Kongens fortjenstmedalje i gull. 

## Referanser


## Kilder
* Hvem Hva Hvor 1974 side 166 ISBN 82-516-0100-2
* Fødselsdagsomtale i Aftenposten 16. juli 2009
* Arnvid Førde i Forvaltningsdatabasen
* Arnvid Førdes tid som statssekretær 

## Eksterne lenker
* 
*  Artikkel om Førde på lokalhistoriewiki
Płaszów konsentrasjonsleir

**Płaszów konsentrasjonsleir**, eller **Kraków-Płaszów konsentrasjonsleir**, var en tysk tvangsarbeidsleir og konsentrasjonsleir i bydelen Płaszów i det sørlige Kraków (nå en del av distriktet Podgórze) under den tyske okkupasjonen av Polen under andre verdenskrig.

Leiren ble etablert av SS umiddelbart etter Felttoget i Polen i 1939 og den etterfølgende etableringen av Generalguvernementet.

Płaszów-leiren skulle opprinnelig være en tvangsarbeidsleir og ble anlagt på området til to jødiske gravlunder sommeren 1942 og deportasjoner fra den jødiske ghettoen i Kraków begynte 28. oktober 1942. I 1943 ble leiren utvidet og omgjort til en av de mange tyske konsentrasjonsleirene i Polen.

Leirens kommandant var Amon Göth frem til september 1944, etter var Arnold Büscher kommandant fra september 1944 frem til januar 1945.

Da Den røde armé nærmet seg Kraków ble leiren fullstendig demontert og ble forlatt som et åpent jorde. De døde som var lagt i ulike massegraver ble gravd opp igjen og brent på stedet. 20. januar 1945 inntok Den røde armé området som da lå helt øde.

Deler av leiren ble gjenskapt i filmen *[[Schindlers liste]]* fra 1993.

## Referanser


## Eksterne lenker
* 
* Płaszów konsentrasjonsleir
Javier Illana

**Javier Illana García** (født 12. september 1985) er en spansk stuper, som for det meste konkurrerer i 3 meter springbrett. Han vil representere Spania under Sommer-OL 2012 i London, der han ble kvalifisert via VM i svømming 2011.

## Referanser


## Eksterne lenker
*
Ken Terauchi

**Ken Terauchi** (født 7. august 1980) er en japansk stuper, som for det meste konkurrerer i 3 meter springbrett. Han representerte Japan under Sommer-OL 2012 i London etter å bli kvalifisert via FINA Diving World Cup 2012.

Under Sommer-OL 2020 i Tokyo som ble arrangert i 2021, ble han nummer 12 på 3 meter. 

## Referanser


## Eksterne lenker
*
Kostjantyn Miljajev

**Kostjantyn Miljajev** (født 23. oktober 1987 i Novokuznetsk) er en ukrainsk stuper, som for det meste konkurrerer i 10 meter tårnstup.

## Referanser


## Eksterne lenker
*
Paola Espinosa

**Paola Espinosa** (født 31. juli 1986 i La Paz i Baja California Sur) er en meksikansk stuper, som for det meste konkurrerer i 10 meter tårnstup. Hun tok bronsemedalje i Sommer-OL 2008. I Sommer-OL 2012 tok hun sølv. Hun har også en gullmedalje fra VM i 2009, og bronsemedaljer fra 2003 og 2011.

## OL-medaljer
*  2012  London - Sølv i 10 meter synkronstup, damer -  Mexico
*  2008  Beijing - Bronse i 10 meter synkronstup, damer -  Mexico

## Referanser


## Eksterne lenker
*
He Zi

**He Zi** (kinesisk: 何姿, pinyin: *Hé Zī*, født 1990 i Nanning i Guangxi i Kina) er en kinesisk stuper, som for det meste konkurrerer i 3meter. Hun vil representere Kina under Sommer-OL 2012 i London, der hun ble kvalifisert via VM i svømming 2011, der hun tok gull i synkron.
## OL-medaljer
*  2012  London - **Gull** i stuping, 3 m synkronstup, damer  Kina
*  2012  London - Sølv i stuping, 3 meter, damer  Kina

## Referanser


## Eksterne lenker
*
Meaghan Benfeito

**Meaghan Benfeito** (født 2. mars 1989) er en canadisk stuper, som for det meste konkurrerer i 10 meter tårnstup. Hun representerte Canada under Sommer-OL 2012 i London, der hun ble kvalifisert via VM i svømming 2011 og fikk en bronsemedalje 10&nbsp;m synkron.

Under Sommer-OL 2020 i Tokyo som ble arrangert i 2021, ble hun nummer 13 på 10 meter.

## Referanser

## Eksterne lenker
*
Damian McGinty

**Damian McGinty** (født 1992) er en irsk sanger og skuespiller. Han er best kjent fra en gjesterolle i GLEE.

## Referanser


## Eksterne lenker
* 
* 
* 
*
Alex Croak

**Alexandra Lindsay Croak** (født 9. juli 1984) er en australsk stuper, som for det meste konkurrerer i 10 meter tårnstup. Hun representerte Australia under Sommer-OL 2012 i London, der hun ble kvalifisert via VM i svømming 2011. Hun er også tidligere turner, med medalje fra Samveldlekene i 2002.

## Referanser


## Eksterne lenker
*
Julija Koltunova

**Julija Nikolajevna Koltunova**, russisk Юлия Николаевна Колтунова (født 4. mai 1989) er en russisk stuper, som for det meste konkurrerer i 10 meter tårnstup. Hun vil representere Russland under Sommer-OL 2012 i London, der hun ble kvalifisert via VM i svømming 2011. Hun har sølv fra Sommer-OL 2004.

## Referanser


## Eksterne lenker
*
María Betancourt (stuper)

**María Betancourt** er en venezuelansk stuper, som for det meste konkurrerer i 10 meter tårnstup. Hun var kvalifisert via verdensrankingen til å representere Venezuela under Sommer-OL 2012 i London, men deltok ikke.

## Referanser


## Eksterne lenker
*
Amstel Gold Race 2012

**Amstel Gold Race 2012** ble arrangert 15. april 2012, og var den 47. utgaven av sykkelrittet Amstel Gold Race.

## Resultater

## Eksterne lenker
* 
*  Amstel Gold Race 2012 på www.the-sports.org
Ibrahim Baré Maïnassara

**Ibrahim Baré Maïnassara** (født 9. mai 1949 i Dogondoutchi, Niger, Fransk Vest-Afrika, død 9. april 1999 i Niamey, Niger) var en nigersk offiser fra hausa-folkegruppen. I mars 1995 ble han utnevnt til hærens stabssjef under grunnloven som hadde fjernet militærstyret i Niger i 1991. I januar 1999 overtok Maïnassara makta i landet i et militært statskupp, og han styrte fram til han ble myrdet i et nytt statskupp i april 1999. 

## Referanser
Ord og stemninger (feat. Prosjekt Obstfelder)

***Ord og stemninger (feat. Prosjekt Obstfelder)*** er et musikkalbum med Tore Morten Andreassen, utgitt i .
Platen ble innspilt Live i Kysten Studio i Tromsø 17. og 18. desember 2010.

## Sporliste
### CD 1
# «Ord»
# «Stemning I»
# «Stemning II»
# «Stemning III»
# «Stemning IV»
# «Stemning V»
### CD 2
# «Musikk uten Ord»
## Personell
*Tore Morten Andreassen – Gitar
*Odd-Arne Jacobsen – Gitar
*Thorsten Dulsrud – Trommesett
*Inge Kolsvik – Rhodes
*Odd Arvid Eilertsen – Bass
*Emil Bekkevold – Teknikk og miks

## Referanser
Det gamle politikammer

**Det gamle politikammer** er et hus på Tyholmen i Arendal, tidligere kalt «Leths hus», med adresse Nedre Tyholmsvei 2.

Huset er mest sannsynlig bygget i 1710, og var bygget på et fundament av bolverk i tre i strandkanten i fronten, og på fjell i bakkant. Man antar at deler av huset kan være fra 1658, og det ble bygget av Anders Søfrensen (1634-1667). Huset var først i privat eie og ble brukt til forretningsformål og bolig. Det er bygget i barokkstil, og fikk inngangsportalen rundt 1800, og nye vinduer rundt 1860-1880. Det hørte flere uthus, sjøboder og pakkboder til huset. Neste eier var Laurits Pedersen Brinch som hadde det i flere generasjoner i slekten, inntil Isaac Leth (1757–1831), handelsmann, visekonsul og stadshauptmann i Arendal, kjøpte det. Det ble så solgt i 1877 til Arendal kommune, og da flyttet Arendal politikammer inn og var der frem til 1941. Grunnen til at kommunen kjøpte det var at det skulle rives og byens nye skole skulle bygges på Kanalplassen, og dette huset sto i veien. Men på grunn av dårlig grunn så  ble planene endret og skolen bygget på Øvre Tyholmen istedet. 

Bygningen ble fredet 27. februar 1924, men fredningen ble opphevet i 1965. Huset gjennomgikk en vellykket restaurering i 1975, da det var i dårlig forfatning og hadde sunket en meter i forkant da bolverket hadde råtnet bort. Tilstanden var så ille at det ene hjørnet på huset sank og steg med tidevannet. Man kan fremdeles se at huset heller forover. Refundamentering var en viktig del av restaureringen. 

Huset unnslapp såvidt i brannen på Tyholmen i 1977, da nabohusene Andresens hus brant ned og Løvolds hus ble sterkt brannskadd. Bygget har blitt brukt til restaurantdrift på 1990-, 2000- og 2010-tallet. I 1999 ble bygningen solgt av kommunen til firmaet Per Hall AS.

## Referanser


## Kilder
*Tore Drange, Hans Olaf Aanensen og Jon Brænne: Gamle trehus, historikk, reparasjon, vedlikehold. Oslo 1992. 
*Johan Christian Brorson Frøstrup og Johan Christian Frøstrup jr: *Arendal byleksikon*, Friluftsforlaget 1998, ISBN 8291495084
*Øyvind Rosenvinge: *Byvandring i Arendal*, Fortidsminneforeningen 1993, ISBN 8290052413

## Eksterne lenker
* Kulturminneløypa – Det gamle politikammer 
*
Globus pharyngis

**Globus pharyngis** (også kjent som *globusfølelse, globus syndrom*, eller noe utdatert – *globus hystericus*; ofte referert til det å ha en «klump i halsen») er den vedvarende følelsen av å ha slim, en pille eller annen form for obstruksjon i halsen uten at det er noen. Noen beskriver det som at strupehodet føles oppsvulmet/hovent. Svelging kan utføres normalt, så det er ikke et ekte tilfelle av dysfagi, men det kan være svært irriterende og ubehagelig. Man kan også føle milde til sterke bryst- og halssmerter, utmattethet/krampefølelser i halsmusklatur, og kan "høre"/føle en klikkelyd i halsen når man svelger. Følelsen av lett åndenød er også rapportert.

Som det tidligere navnet tyder på, har denne tilstanden blitt koblet til psyken, spesielt hysteri, men dette er en antagelse som bare delvis holder mål. Det er klare indikasjoner på at den ofte utløses av irritasjon i svelget eller luftveiene.

Tilstanden er ikke farlig i seg selv, men kan være utløst av både fysiske og psykiske årsaker, det vil derfor være naturlig at man tar en ny vurdering av behandlingsmuligheter hvis man klarer å påvise årsaker til globulus-fenomenet.

## Årsaker
«Klump i halsen»-følelsen som preger globus pharyngis er noen ganger forårsaket av betennelse i en eller flere deler av halsen, for eksempel i strupen eller hypopharynx, eller på grunn av cricofaryngal spasme, gastroøsofageal refluks eller øsofagus dysmotilitet.

Det er kjent at globus pharyngis kan oppstå som en bivirkning av antibiotika. I noen tilfeller er årsaken ukjent, og symptomer kan tilskrives en psykogen årsak f.eks. en somatoform- eller angstlidelse. Det har blitt anerkjent som et symptom på depresjon eller stress. Symptomene responderer da godt på antidepressiv eller beroligende behandling.

## Se også
*Falsk krupp
Lin Zhao

**Lin Zhao** (kinesisk: 林昭; født som *Peng Lingzhao*, 彭令昭, den 16. desember 1932 i Suzhou i Kina, henrettet den 29. april 1968 i Shanghai) var en frittalende dissident i Hundre-blomster-bevegelsen i 1957. På denne tiden ble intellektuelle slik som henne oppfordret til frimodig kritikk av det kinesiske kommunistparti, men de fikk senere svi for det. 

I oktober 1960 ble Lin Zhao arrestert i Suzhou anklaget for å være kontrarevolusjonær. Hun ble senere dømt til tyve års fengsel. I fengselet skrev hun ved hjelp av sitt eget blod som farge en hundre sider lang kritisk kommentar om Mao Zedong. Hun ble henrettet i 1968.

## Referanser


## Eksterne lenker
* Baidu Baike
* Letters and diaries of Chinese political activist Lin Zhao opened at the Hoover Institution Archives
Store Åklungen

**Store Åklungen** er et vann 295 meter over havet i Nordmarka, Oslo. Vannet har beskjedent nedbørfelt i området sør for Ullevålseter, og avløp mot sør til Lille Åklungen. Ved vestbredden av vannet ligger Lyn-hytta, som kan leies for én eller flere dager. På østsiden av vannet, er det en godkjent bålplass. 
Breddegraden for 60° N krysser vannet, markert med skilt ved skogsbilveien på østsiden av vannet.

Store Åklungen er et meget godt fiskevann, med både ørret og stor abbor.

## Se også
* Liste over innsjøer i Oslo

## Referanser




## Eksterne lenker
* Lynhyttas nettsider
* Skiforeningen, markadatabasen om Store Åklungen, med bilder
*
Tåtten om Audun fra Vestfjordene

***Tåtten om Audun fra Vestfjordene*** eller ***Tåtten om Audun frå Vestfjordane*** (norrønt *Auðunar þáttr vestfirzka*) er en tått, en kort islendingesaga, fra 1200-tallet. Historien, som har mer preg av å være et eventyr enn en historisk beretning, foregår i Grønland, Norge og Danmark ca år 1047–1066 og skildrer hovedpersonen *Auduns* møte med to konger. Tåtten har blitt beskrevet som «one of the finest and most celebrated of all medieval Icelandic short stories».

Den fattige islendingen Audun tar tjeneste hos en handelsmann som reiser mellom Grønland og Norge. Han finner en isbjørn som han beslutter seg for å forære til kong Svein Estridsson av Danmark. På vei dit stopper han ved hoffet til kong Harald Hardråde i Norge. Kong Harald vil kjøpe bjørnen, men Audun avviser tilbudet og holder fast på sin plan, til tross for at det er kjent at det er fiendskap mellom de to kongene. Auduns oppriktige ærlighet og faste plan vinner begge kongenes respekt og Audun blir rikt belønnet av begge kongene. 

Teksten er kjent fra Morkinskinna og Flateyjarbók. Den er oversatt til norsk flere ganger, og har også vært grunnlag for flere barnebøker, både av den norske illustratøren Tor Morisse og av islendingen Njörður P. Njarðvík sammen med den svenske illustratøren Ulf Löfgren. 

Fortellingen om Audun kan også være grunnlag for eventyret om «Kjetta på Dovre».
## Referanser


## Litteratur
* Edward G. Fichtner. «Gift and Exchange and Initiaion in the Auðunar þáttr vestfirzka» I: *Scandinavian Studies*; Vol. 51 № 3 1979

## Eksterne lenker
* heimskringla.no, dansk og norrøn fulltekst
Hellesøy

**Hellesøy** kan vise til:

*Hellesøy (Kragerø) – ei øy i Kragerø kommune i Telemark
*Hellesøy (Stavanger) – ei øy i Stavanger kommune i Rogaland
*Hellesøy (Øygarden) – ei øy i Øygarden kommune i Hordaland
*Hellesøy fyr – et kystfyr i Fedje kommune i Hordaland
November Homecoming

**November Homecoming** er en norsk popgruppe.
Gruppen ble dannet sommeren 2005 i Åsane, Bergen i Norge, av den norske låtskriveren og gitaristen Tomas Fordelsen . Bandet gjorde seg raskt bemerket med sin miks av jazz, country og pop, og rørende harmonier. Deres signaturlyd kjennetegnes av blandingen av blåseinstrumenter, westerngitarer og flerstemt sang.

November Homecoming ga i 2008 ut singelen «*Free*», som senere også kom med på debutalbumet «*On the Ground*», produsert av Paal Rasmussen. Singelen mottok svært få anmeldelser, men ble plukket ut til å promotere Color Line Tour 2008, et sykkelritt i regi av Kristiansand Cykleklubb.

Albumet mottok etter mye egenpromotering positive anmeldelser i flere av landets aviser, og noe radiospilling. På platen medvirket flere lokale artister fra Hordaland fylke. Albumet ble gitt ut i mars 2011, på CD og digitalt. Etter albumlansering annonserte bandet en lanseringsturné i Norge. Denne ble bare delvis gjennomført på grunn av at medlemmene på dette tidspunktet bodde altfor spredd til at konsertene kunne utføres med fullt band uten erstatningsmusikere.

Gruppen har hatt opp til syv medlemmer, og musikerne har på grunn av studieopphold og arbeidsforhold vært spredd over flere byer og land siden 2006.
Vokalisten Linn Merethe Myrtveit var det første medlemmet som ble med i bandet. Hun sluttet i 2011 for å jobbe som barneskolelærerinne og jobbe med musikk i lokalmiljøet på Radøy i Nordhordland utenfor Bergen.
Bandet diskuterte nedleggelse da Eli van der Eynden meldte sin interesse. Eli, som hadde en egen solokarriere, kjente bandlederen Tomas Fordelsen gjennom musikkmiljøet i Kristiansand og studieoppholdet ved Universitetet i Agder. Eli er mest kjent gjennom underholdningsprogrammet på TV 2; The Voice – Norges beste stemme (2012). Etter en EP-innspilling November Homecoming gjorde i Bergen sammen med Eli van der Eynden, flyttet Eli til Oslo. EP´en ble aldri utgitt offisielt. Bandet har ikke vist noe aktivitet siden det ble kjent at Eli ble værende i Oslo permanent.

## Referanser
Saks (fangstredskap)

**Saks** eller **fotsaks** er en fangstinnretning (felle) som består av to metalldeler som klapper sammen under stort trykk når saksa utløses, som regel i den hensikt å fange et dyr. De to metalldelene, ofte med sag-formede tenner, spennes opp med en kraftig fjær, som utløses via en trykkplatemekanisme når dyret trår på den. Saksa blir gjerne videre festet til et eller annet, så dyret ikke kan rømme med saksa festet til foten. Slike sakser påfører dyr store lidelser i form av skader. I Norge ble fotsaks i rovdyrfangst forbudt i 1932.

Det finnes flere varianter avhengig av hva det jaktes på, som for eksempel *revesaks* og *bjørnesaks*.

## Se også
* Ulvekrok, dyrefelle i form av kjøttkrok
* Ulvestue, dyregrop
* Sakseheis, en løftemekanisme

## Referanser


## Eksterne lenker
*
Aage Meinesz

**Aage Vening Meinesz** (født 19. juni 1942 i Malang, død 31. oktober 1985 i Haag) var en nederlandsk mestertyv, som ble kjent under navnet **Aage M.**. 

## Biografi
Han brukte ofte en termisk lanse, en enhet bestående av et rør fylt med magnesiumstaver hvor oksygen blir tilført under trykk. Den termiske lansen produserer en flamme med en temperatur på over 3500 grader, og kan smelte både betong og tykke metallplater. 

Meinesz fikk kallenavnet «Mester-skapsprengeren» på grunn av sin dyktighet med termisk lanse, sine meget godt forberedte tyveri og sitt sjarmerende utseende - som han også benyttet som et verktøy. Tidlig på 1970-tallet utførte han sitt største kupp noen sinne; fra hvelvet til den nederlandske Middenstands Bank i Helmond stjal han 600&nbsp;000 gylden. Hvelvet med privatpersonenes sparepenger lot han dog bevisst stå urørt. 

I 1973 ble Meinesz arrestert og dømt til fire og et halvt års fengsel i Blokhuispoort, et fengsel i Leeuwarden. Han klarte å rømme, og ble først arrestert på nytt fire måneder senere. Etter at han hadde sonet ferdig dommen, stod hele Nederlands pressekorps ved fengselsporten for å få tatt bilder og sitater. Han ble spurt om det var vanskelig å rømme fra fengselet i Leeuwarden. Han svarte nonchalant at «Å sprenge et bankhvelv er ikke lett det heller. Jeg har nå en gang disse evnene.»

Aage Meinesz kom fra en god familie, med en bestefar som var borgermester i Rotterdam og Amsterdam (Sjoerd Vening Meinesz), og en grandonkel (Felix Vening Meinesz) som var en kjent professor i geofysikk. På morssiden var han av Indisk opprinnelse. Han levde mesteparten av sitt yrkesaktive liv i Utrecht.

Han hadde en overdådig livsstil, noe som gjorde at han trengte mye penger. Når han begikk forbrytelser, benyttet han aldri vold. Han avbrøt heller et ran enn å måtte skade en vakt.  På grunn av det store antallet innbrudd og at han aldri benyttet vold når han utførte ranene, ble han kjent for sin egen stil innenfor kriminelle miljøer. Han fortalte senere om sine handlinger under et TV-intervju med William Duys.

I 1976 publiserte han sin selvbiografiske bok *Mine netter med termisk lanse.*

Meinesz var gift en gang, og fikk fra dette ekteskapet en datter og en sønn, Conny (oppkalt etter hans myrdede mor) og Jelle (oppkalt etter sin far). I ettertiden fikk han to sønner og en datter med andre kjærester. I 1985 døde Aage Vening Meinesz av kreft i en alder av 43 år. Han ble gravlagt i Haag, men graven har senere blitt fjernet.

## Eksterne lenker
* Sitater fra Aage M.s bok 
* AVRO.nl, med en dokumentar om Aage M. 
* Vpro.nl, med video og radiointervju
I Don’t Want to Spoil the Party

**«I Don't Want to Spoil the Party»** er en sang innspilt og utgitt med The Beatles. Den ble skrevet hovedsakelig av John Lennon med hjelp fra Paul McCartney til å skrive den ferdig. Den ble kreditert Lennon/McCartney. Sangen er en blanding av pop og country og går i G-dur.

I Storbritannia ble sangen først utgitt 4 desember 1964 på gruppens fjerde britiske album Beatles For Sale og 4. juni 1965 på EP'n ''Beatles for Sale (No. 2)''. I USA ble den utgitt 15. februar 1965 som B-side til *[[Eight Days a Week]]* og 14. juni 1965 på albumet Beatles VI.

## Teksten

Teksten handler om en mann som er på fest, men føler seg utilpass. Årsaker til det er at en bestemt dame ikke er tilstede, og selvfølgelig velger han å forlate festen, men ber en annen festdeltager om å gi beskjed dersom damen allikevel skulle dukke opp.

Lennon startet å skrive sangen 24. august 1964 i St. Pierre Road i Los Angeles, mens McCartney, George Harrison og Ringo Starr var på fest hos Burt Lancaster.

## Innspilling

Innspillingen foregikk 29. september 1964 i Abbey Road Studios. De spilte inn nitten tagninger av grunnkompet hvorav fem var komplette. Spor 1 av firespors-teipen var viet trommer, bassgitar og akustisk gitar. Harrisons sologitar ble spilt inn på spor 2, vokal på spor 3 og ytterligere vokal samt tamburin på spor 4. Lennon synger begge stemmene i versene, bortsett fra når et sporadisk «oooh...» -kor fra både Lennon, McCartney og Harrison forekommer (eksempelvis på setningen «there's nothing for me here, so I will disappear»). I refrengene synger Lennon på de lave tonene, mens McCartney tar de høye (noe som muligens skyldes at Lennon ikke nådde opp til akkurat de tonene). Ut i fra dette er det nærliggende å tro at spor 3 inneholder Lennons solist-stemme fra versene, og McCartneys ditto i refrengene. Videre er det da sannsynlig at Lennon sang sin dypere harmonistemme i versene på spor 4 samt koret.

Harrisons gitarsolo er inspirert av Chet Atkins' «fingerpicking» stil (da Atkins ga ut sin *Chet Atkins Picks on The Beatles* i 1966, fikk Harrison lov til å skrive noen flatterende ord om Atkins på plateomslaget).

«I Don't Want to Spoil the Party» ble aldri spilt av The Beatles i konsertsammenheng.

## Musikere og instrumenter
*John Lennon: akustisk gitar, vokal (i versene), harmonivokal, kor
*Paul McCartney: bassgitar, vokal (i refrengene), kor
*George Harrison: sologitar, kor
*Ringo Starr: trommer, tamburin

## Referanser


## Eksterne lenker
Sangteksten (presentert på The Beatles' offisielle webside)
Anne Charlotte Leffler

**Anne Charlotte Leffler**, hertuginne av Cajanello, (født 1. oktober 1849 i Stockholm, død 21. oktober 1892 i Napoli), var en svensk dramatiker og forfatter. Hun er i dag mest kjent for sin radikale feministiske dramatikk fra 1880-tallet som likte å kritisere ulikhetene og urettferdigheten i samfunnet.

## Liv og virke
Hun var søster til blant andre matematikeren Gösta Mittag-Leffler (1846–1927) og språkviteren Leopold Fredrik Alexander Leffler (1847–1921).  En av hennes beste venner var den russiske matematiker Sofja Kovalevskaja (1850–91) som hadde fått ordnet seg jobb i Stockholm via broren (Gøsta).  Andre venner var Henrik Ibsen, Bjørnstjerne Bjørnson og Georg Brandes.

Hennes første ekteskap med juristen Gustaf Edgren (1837–1903) varte bare fra 1872 til 1889, da han ikke likte at hun skulle skrive.

I stedet giftet hun seg i 1890 med den italienske matematiker Pasquale del Pezzo (1859–1936) som hun traff på en reise med brødrene til Napoli og Palermo.

Anne omvendte seg til katolisismen.  og de fikk en sønn, Gaetano Del Pezzo (1892–1970) som spilte cricket på . Men hun døde i 1892 av blindtarmbetennelse, hvorpå Pezzo giftet seg med familiens guvernante Elin Maria Carlsson (1882–1949) fra Motala. Pezzo var  sønn av den adelige hertug av Cajanello og ble senere rektor for Universitetet i Napoli, ordfører i Napoli fra 1914 til 1917 og fra 1919 til sin død i 1936 senator for Italias senat i Roma.

## Utgivelser
* Sanna kvinnor (1883) 
* Huru man gör godt (1885). 
* En sommarsaga (1886) fra norsk folkehøyskolemiljø, 
* Kvinnlighet och erotik II (1890) 
* 

## Referanser


## Litteratur
* 

## Eksterne lenker
* 
*
Petter Planke

**Petter Sverre Planke** (1936–2026) var én av gründerne av selskapet Tomra Systems.

Han voste opp i Oslo og tok examen artium i 1955 og senere studentfaglinjen ved Oslo Handelsgymnasium. Sammen med sin bror Tore Planke oppfant han verdens første helautomatiske panteautomat, Tomra-maskinen, og etablerte returautomatselskapet Tomra i 1972. Han forlot firmaet i 1986.

Deretter drev han og hans kone  konsulentfirmaet Grepet A/S. I 1990 etablerte han firmaet TrimMaster (senere Redcord AS), som fokuserte på fysikalsk behandling og trening.

Planke var medlem av hovedstyret i Norges Industriforbund 1981-1985 og medlem av Norges Eksportråd 1987-1989. Han var formann i Langrennskomiteen i Norges Skiforbund 1987-1989. 

## Utmerkelser og priser
*  Ridder av 1. klasse av St. Olavs Orden for «sin innsats for norsk næringsliv» (2015)

* 1980 - Norges Eksportråds eksportproduktpris, sammen med Tore Planke

## Referanser
Monaco under Vinter-OL 2006

**Monaco under Vinter-OL 2006**. Fire sportsutøvere fra Monaco, tre menn og en kvinne, deltok i to sporter under Vinter-OL 2006 i Torino. De vant ingen medalje.

## Alpine grener

Fotnote: I mennenes kombinasjon er 1. omgang utforrennet, 2.- og 3. omgang er slalåmrennet. I damenes kombinasjon er 1.- og 2. omgang slalåmrennet og 3. omgang er utforrennet.

## Bobsleigh

 
## Eksterne lenker
* Resultater og profilside  på sports-reference.com
Daouda Malam Wanké

**Daouda Malam Wanké** (født 1946 i Yellou, nær Niamey, Niger, Fransk Vest-Afrika, død 15. september 2004 i Niamey, Niger) var en nigersk offiser fra hausa-folkegruppen.

Wanké gikk inn i det nigerske militæret, hvor han avanserte til majors grad. 9. april 1999 ledet han et statskupp hvor president Ibrahim Baré Maïnassara, som selv hadde tatt makta i et kupp, ble styrtet og myrdet. De to følgende dagene var det mye politisk usikkerhet i landet, siden statsministeren Ibrahim Hassane Mayaki og flere andre kunne kreve stillingen som president. 11. april krevde Wanké denne stillingen, som leder for en overgangsregjering som lovet å holde valg senere samme år. 

Wankés regjering holdt sitt løfte, og i desember 1999 ga den fra seg makta til den nyvalgte president Mamadou Tandja. Etter det led Wanké av flere helseproblemer. I hans tre siste måneder reiste han til Libya, Marokko og Sveits for medisinsk behandling. Han etterlot seg en kone og tre barn.

## Referanser
Judif

**Marija Lvovna Kats** (russisk: Мария Львовна Кац), født 23. januar 1973 i Moskva, er en russisk sanger. Hun bruker artistnavnet **Judif** (Юдифь), transkribert **Youddiph** på engelsk. 

Kats var den første artisten som representerte Russland da landet debuterte i Eurovision Song Contest 1994. Hun kom på niendeplass med sangen «Vjetsjnyj strannik» (*evig vandrer*).

## Referanser


## Eksterne lenker
* 
* 
*
Parzival

**«Parzival»** er et epos (heltedikt) skrevet av Wolfram von Eschenbach omkring år 1200 på middelhøytysk. 

Eposet skildrer Parsivals og Gawains bedrifter. Diktet, ofte datert til første fjerdedel av det 13. århundre, er i stor grad basert på Chrétien de Troyes' Gralsfortellingen, historien om gralen og hovedsakelig sentrert rundt helten og ridderen til kong Arthur, Parzival (Percival på engelsk) og hans lange søken etter den hellige gral etter hans første manglende evne til å oppnå det.

Operaen *[[Parsifal (opera)|Parsifal]]* av Richard Wagner fra 1882 er basert på eposet. 

## Referanser
Myopati

**Myopati** er en kategori muskelsykdommer som gjør at muskelfibrene av forskjellige årsaker ikke fungerer optimalt, og som fører til svekkelse i muskulaturen. Ordet kommer fra gresk og betyr *muskelsykdom*. Den primære defekt er i selve musklene, ikke i hjernen eller nervesystemet. Myopati kan også medføre kramper, muskelstivhet og spasmer.

## Eksterne lenker
* Muskelsykdom (myopati) Norsk Nevrologisk Forenings Prosedyrer
Andy Sinton

**Andrew «Andy» Sinton** (født 19. mars 1966 i Cramlington) er en engelsk tidligere fotballspiller og senere fotballtrener, som nå er manager for AFC Telford United. Sinton spilte venstrekant i sin aktive karriere og er mest kjent for sine perioder hos henholdsvis Queens Park Rangers FC, Sheffield Wednesday FC og Tottenham Hotspur FC. Han var også en del av Englands tropp under EM i fotball 1992 i Sverige.

## Klubbkarriere
Sinton startet sin spillerkarriere hos Cambridge United FC, hvor han fikk sin seriedebut i november 1982 i en alder av kun 16 år. Han er til dags dato den yngste spilleren med seriekamper for klubben. Sinton var med på to nedrykk på rad i 1983/84 og 1984/85-sesongen, men markerte seg på banen og ble i desember 1985 derfor solgt til Brentford FC for 25 000 pund. Her spilte han i underkant av 150 seriekamper og signerte seg for om lag 30 seriemål.

Med positivt spill for Brentford ble Sinton signert av manager Trevor Francis hos Queens Park Rangers FC, som da var plassert i den øverste ligaen. Han ble signert for 350 000 pund i mars 1989, og markerte seg umiddelbart for QPR ved hans første kamp borte mot Manchester United FC på Old Trafford, hvor Sinton scoret ett mål og bidro til at QPR vant kampen 4–1. Etter å ha spilt over 160 seriekamper for klubben ble han i august 1993 signert av Sheffield Wednesday FC for 2,75 millioner pund, noe som da var klubbrekord. Han ble to og et halvt år i Sheffield, før han returnerte til London og skrev under for Tottenham Hotspur FC, som da hadde fått ny manager i Gerry Francis.

Sinton fikk for øvrig spille de siste minuttene for franskmannen David Ginola i finalen i ligacupen mot Leicester City FC i mars 1999. Hans opphold i Tottenham og siden i Wolverhampton Wanderers FC mellom 1999 og 2002 ble han siste på toppnivå før han i 2002 gikk ned flere divisjoner til Burton Albion FC, som da var under ledelse av Nigel Clough. Han avsluttet spillerkarrieren med korte opphold hos Bromsgrove Rovers FC og Fleet Town FC i lavere divisjoner.

## Landslagskarriere
Sinton fikk sin landslagsdebut for  den 13. november 1991 mot , en kamp som endte uavgjort 1–1. Han ble deretter tatt ut i landslagstroppen til EM i fotball 1992 i Sverige av landslagstrener Graham Taylor. Her spilt han venstrekant i Englands to kamper mot henholdsvis  (0–0) og  (1–2), men fikk ikke spille åpningskampen mot  (0–0) eller noen flere kamper i det (for Englands del) mislykkede mesterskapet. Hans 12 og siste landskamp kom mot  (7–1) den 17. november 1993.

## Trenerkarriere
Sinton begynte som spillende trener i Fleet Town sommeren 2005 og beholdt jobben som manager frem til mai 2010, da han ble utnevnt til ny manager i AFC Telford United i Conference North. Allerede i hans første sesong bragte han klubben til opprykk i Football Conference.

## Meritter
;Tottenham Hotspur
* **[[Den engelske ligacupen|Ligacupen]] (1):** 1999

## Referanser


## Eksterne lenker
* 
*  TheFA.com – Players, Andy Sinton – Spillerprofil hos FA
Taur Matan Ruak

**José Maria Vasconcelos**, kjent som **Taur Matan Ruak** (tetum: «to skarpe øyne»), (født 10. oktober 1956 i Osso Huna i Baguia i distriktet Baucau) er en østtimoresisk militæroffiser og politiker. Han var fra 2012 til 2017 landets president. I juni 2018 ble han landets statsminister.

Taur Matan Ruak var kommandant i Forças Armadas de Libertação Nacional de Timor Leste, som kjempet mot indonesisk herredømme over Øst-Timor, og ble forsvarssjef etter landets uavhengighet i 2002. Han  var forsvarssjef til 2011, da han gikk av for å kunne stille til valg. Han fikk støtte av Congresso Nacional da Reconstrução Timorense (CNRT), ledet av Xanana Gusmão.

Ved presidentvalget i 2012 stilte han mot sittende president José Ramos-Horta og Francisco Guterres, og kom videre til andre valgomgang, der han vant over Guterres. Han overtok som president 20. mai 2012. Taur Matan Ruak var president fram til 2017. Han ble etterfulgt i presidentembetet av Francisco Guterres.

Taur Matan Ruak ble statsminister i juni 2018. 

## Referanser


## Eksterne lenker
* Valgkampnettsted
Frances Ruffelle

**Frances Ruffelle** (født 29. august 1965 i London) er en britisk sanger og skuespiller. Hun vant Tony-prisen for beste kvinnelige birolle i en musikal i 1987 for rollen som Éponine i *[[Les Misérables (musikal)|Les Misérables]]*. Ruffelle var med i Eurovision Song Contest 1994 og kom på tiendeplass.

## Referanser


## Eksterne lenker
* 
* 
* 
*
Sigga

**Sigríður Beinteinsdóttir** (født 1962), kjent som **Sigga**, er en sanger i Stjórnin. Hun var med i Eurovision Song Contest 1994 og kom da på 12.-plass.

## Referanser


## Eksterne lenker
* 
*
Postfuhramt

**Postfuhramt** tidligere: *Kaiserliches Postfuhramt* er en murstensbygning i Oranienburger Strasse i Mitte i Berlin. Bygningen ble oppført i 1881 og var i sin tid en av de største offentlige bygninger i Berlin. Postfuhramt ble 1975 oppført som kulturminne. 

Stavelsen *fuhr* kommer av det tyske ordet *Fuhren* som betyr en utkjøring eller et (vogn)lass.

## Forhistorien

På tomten for Postfuhramt sto fra 1713 et bolighus for såkalte postilioner, kjørekarer som på oppdrag fra postvesenet sørget for postombæringen og dessuten persontransport. Etter 1766 fantes i bygningen et postkontor med leilighet for den kongelige postmester.  Postmesteren var en næringdrivende som tok samtlige ombringningsoppdrag for postvesenet. I løpet av siste halvdel av 1800-tallet opphørte denne form for postombæring og i 1874 ble tjenesten innlemmet i Reichspost.

## Bygningen

Da den gamle bygningen var revet, ble det på trekanttomten mellom 1875 og 1881 oppført et byggverk i tre etasjer for det nye postvesenet. Arkitekt var Carl Schwatlo. Bygningen ble liggende på hjørnet av Oranienburgerstrasse og Tucholskystrasse (til 1951 kalt Artilleriestrasse). De gule murstensfasadene med røde og blå prydelementer, formstein-, gesims- og terakottaornamenter minner om italiensk tidligrenessanse. Hovedinngangen ligger i en monumental rundbuenisje som dekker hele hjørnefasaden. Over denne hever det seg en åttekantet tårnoppsats mellom to små kupler, en arkitektonisk henvisning til kuppelen på Neue Synagoge like ved, forøvrig ferdigstilt i 1866. 

På begge sider av hovedportalen finnes 12 barnefigurer med forskjellige postsymboler på ornamentbånd; disse symboliserer de forskjellige grener av postvesenet som en gang var samlet på dette stedet. En allegorisk figurgruppe var opprinnelig anbrakt på taket over portalen, men denne ble ødelagt under den andre verdenskrigen. Mellom vindusbuene i første etasje vises 25 (opprinnelig 26) portretter av ulike personer som fra antikken til 1800-tallet har tjent postvesenets utvikling. 

Postfuhramt ble sterkt skadet i den andre verdenskrigen. Den første mindre renovering begynte i 1973 og ble avsluttet i 1989.


Fil:Postfuhramt Fassade Teilansicht 1.jpg|Vindusakse i Oranienburger Straße
Fil:Postfuhramt Tuerschmuck.jpg|Dørpryd i Tucholskystraße
Fil:Postfuhramt_Relief_Postkutsche.jpg|Terrakottarelieff i indre gård
Fil:Postfuhramt Portraet Columbus.jpg|Portrett av Christoffer Columbus


## Bruken av bygningen
Den umiddelbare begrunnelse for å oppføre bygningen var et sterkt behov for å skaffe ordentlige staller til posthestene. Stallene ble bygget i to etasjer for tilsammen 250 hester. Da postkontoret ble modernistert i 1925 ble stallene revet.

Postfuhramt ble endelig nedlagt som postkontor i 1973 men tjente for postvesenets formål helt frem til 1995. Senere er bygningen overdratt til C/O Berlin, en internasjonal fotoutstilling.

## Liste over portrettene

Mellom rundbuene rundt vinduene i første etasje finnes følgende portretter:

## Referanser


## Eksterne lenker
* 
* Karl Bankmann: ''Das Postfuhramt in Berlin''
* Postfuhramt Berlin
* Utstillingslokalet C/O Berlin i Postfuhramt
Charles Bonnet

**Charles Bonnet** (født 13. mars 1720, i Genève, død 20. mai 1793 i Genthod) var en sveitsisk naturforsker og filosof.

Bonnet ble doctor juris i 1742, men viet seg også til naturvitenskapelige studier og ble samme år medlem av det franske vitenskapsakademiet og av «London Society». Han ble også medlem av det Kungliga Vetenskapsakademien i 1753. Han fokuserte på filosofi, spesielt religionsfilosofi og tok et rent empirisk standpunkt. I likhet med John Locke og Étienne Bonnot de Condillac utledet han alle forestillinger fra de sanselige fornemmelsene, som han anså oppstå gjennom hjernefiberenes oscillasjon. Sammenhengen mellom hjernen og sjelen forblir, ifølge ham, for alltid en hemmelighet

## Bibliografi (utvalg)
* *Traité d'insectologie* (1745)
* *Recherches sur l'usage des feuilles dans les plantes* (1754)
* *Essai de psychologie, ou considérations sur les opérations de l'âme* (1755)
* *Essai analytique sur les facultés de l'âme* (1759, tredje upplagan 1775)
* *Contemplation de la nature* (1764)
* *Idées sur l'état futur des êtres vivants, ou palingénésie philosophique* (1769)
* *Œuvres d'histoire naturelle et de philosophie* (1779–83)

## Referanser


## Kilder
*
Chachapoyas (distrikt)

**Chachapoyas** er et distrikt i provinsen Chachapoyas i regionen Amazonas i Peru. Distriktet grenser til distriktene Huancas og Sonche i nord, til distriktet San Francisco de Daguas i øst, til distriktene Soloco og Levanto i sør og til provinsen Luya i vest. Distriktets nasjonale statistikkode er 010101 og hovedstaden er Chachapoyas.

## Landsbyer i distriktet Chachapoyas

## Referanser


## Eksterne lenker
* Censos Nacionales: XI de Población y VI de Vivienda 2007.
Johann Daniel Titius

**Johann Daniel Titius** (født 2. januar 1729, død 11. desember 1796) var en tysk astronom og professor i Wittenberg.

Han er mest kjent for å ha formulert Titius–Bodes lov. Asteroiden 1998 Titius og krateret Titius på månen har fått navn i hans ære. Med støtte i loven forutsa han også eksistensen av en planet mellom Mars og Jupiter på avstanden 2,8&nbsp;AE fra solen. Det finnes ingen kjente planeter i det området, men det pekte helt enkelt ut asteroidebeltet, representert av asteroiden Ceres (nå en dvergplanet). Det var Johann Elert Bode som mente at det var Ceres som var den savnende planeten.

## Referanser
Qiao Shi

**Qiao Shi** (forenklet kinesisk: 乔石, tradisjonell kinesisk: 喬石, pinyin: *Qiáo Shí*, Wade-Giles: *Ch'iao Shih*; født 24. desember 1924 i Shanghai i Kina, død 14. juni 2015 i Beijing) var en kommunistisk kinesisk politiker.

Han ble født som  **Jiang Zhitong** (蒋志彤 / 蔣志彤, *Jiǎng Zhìtóng*) av foreldre som stammet fra Dinghai i Zhejiang. Han skal ha vært en fjern slektning av Chiang Kai-shek, og ble derfor utsatt for harde prøvelser under kulturrevolusjonen.

Han var en av de fremste kjennere av internasjonale forhold innen Det kinesiske kommunistparti og innehadde en rekke høye parti- og statsstyringsembeder. På et tidspunkt var han den tredje høyest rangerte i det kinesiske ledelseshierarki.

Det ble antatt at han etter Deng Xiaopings død i 1997 tapte en rivalisering om partilederskapet mot Jiang Zemin. Han måtte også overgi sitt presidentskap over Den Nasjonale Folkekongress til Li Peng, og trakk seg tilbake fra politikken i 1998.

## Referanser


## Eksterne lenker
*
Nicolai Aas

**Nicolai Aas** (født 14. september 1993 i Lillesand) er en norsk fotballspiller som (per 2023) spiller for .

Aas startet fotballkarrieren i Lillesand IL i 2008, før han byttet til Birkenes IL i 2010. Etter én sesong gikk han til . Aas fikk sjansen på Sørlandslaget til Fædrelandsvennen, et lag med talenter fra lokalområdet, i 2011 under Color Line Cup i Sørlandshallen, og året etter spilte han i samme turnering, men denne gang for . Debuten fikk han i første hjemmekamp i  mot  15. april, der leverte han målgivende pasning og laget vant 3–1.

Som juniorspiller scoret han ni mål i en og samme kamp, i en juniorkamp mot . I 2012 scoret han hat-trick etter bare seks minutter, i en seriekamp mot Sola i 3. divisjon.

Den 7. desember 2012 signerte han kontrakt med  etter at kontrakten med Start ikke ble forlenget. Han forlot Arendal Fotball i 2016.

Deretter spilte han for Vindbjart, Birkenes og Lillesand IL, før han i 2021 fikk kontrakt med Trauma.

## Referanser


## Eksterne lenker
*
Wittenburg

**Wittenburg** er en by i distriktet Ludwigslust-Parchim i Mecklenburg-Vorpommern, Tyskland. Byen har en befolkning på ca.  og et areal på ca. 46,25&nbsp;km². Wittenburg må ikke forveksles med den mye større byen Wittenberg.

Wittenburg har vært setet for amtet Wittenburg siden 1. januar 2004. Byen ligger i den vestlige delen av Mecklenburg-Vorpommern, ved den lille elven Motel. Områdene Helm, Klein Wolde, Wölzow og Ziggelmark er en del av Wittenburg.

## Eksterne lenker
*
Det norske folks liv og historie gjennem tidene

***Det norske folks liv og historie gjennem tidene*** er Aschehougs andre store oversiktsverk over Norges historie. Verket består av 11 bind som ble utgitt fra 1929 til 1938.
Jenny Olsson

**Jenny Karin Olsson** (født 14. juli 1979 i Tumba, død 15. april 2012 i Östersund) var en svensk langrennsløper, som konkurrerte for Åsarna IK. Hun deltok ved ett OL for Sverige, i vinter-OL 2002 i Salt Lake City.

I junior-VM 1998 i St. Moritz vant Olsson gull i stafett sammen Lina Andersson, Mariana Handler og Anna-Karin Strömstedt.

Hun ble svensk mester på 5 og 15&nbsp;km i 2003, og fikk femteplass på 15&nbsp;km ved ski-VM samme år. Hennes beste verdenscupresultat var en femteplass på 10&nbsp;km i Kuusamo i 2002. Hennes beste verdenscupsesong var 2002/2003, da hun kom på 24.-plass totalt.

Olsson sluttet å konkurrere sommeren 2006, etter flere tunge sesonger. Hennes siste konkurranse var SM-gull i stafett sammen Åsarna. I august 2005 fikk hun påvist kreft i tidlig stadium i brystet, og ble operert. Hun ble friskmeldt to måneder senere.

## Referanser


## Eksterne lenker
* 
* Jenny Olsson på SOKs hjemmeside
Kampen veteranorkester

Kampen Veteranorkester ble stiftet 21. februar 1977. Det ble stiftet av en 15-20 medlemmer av Kampen janitsjarorkester, da de ønsket å ha et seniororkester som et "retrett" orkester. det betyr at nesten alle medlemmene har spilt i Kampen Janitsjarorkester. I motsetning til Kampen Janitsjarorkester, så marsjerer ikke orkesteret i gatene – men spiller god underholdningsmusikk, enten i egne «åpne for alle» konserter eller avholder spesielle konserter for institusjoner og andre relevante oppdragsgivere.
Gjennomsnittsalderen i orkesteret er 70 år. Her får medlemmene fortsatt dyrket sin hobby, uten å fortsatt å måtte være spillende medlem av janitsjarorkesteret; med dette orkesterets høye ambisjonsnivå.
Musikken som spilles er alltid tilpasset det publikum – eller oppdraget som orkesteret påtar seg. Men siden orkesteret er et Veteranorkester, så er også musikken tilpasset de “godt voksne”.
fast dirigent er Philip A. Kruse. I tillegg til innøving, er han også med på alle spilleoppdrag og konserter. Så han, sammen med Veteranorkesteret, er den “totalpakken” som vises publikum.
Kampen Veteranorkester har mange årlige faste institusjoner og sykehjem på sin referanseliste. Orkesteret har derfor en tradisjon av å spille på Langerud sykehjem og Cathinka Guldberg for å nevne to av dem.
Konserter i Oslo Konserthus (lille sal) og Paviljongen i Studenterlunden er begge faste årlige konserter. Orkesteret har også en årlig konsert om bord i DFDS mellom Oslo og København (med avgang fra Oslo).
Også konserter/ spillinger i utlandet (minimum hvert 5. år) gjennomfører orkesteret. På disse reisene er alltid ektefeller/ samboere med.
## Eksterne lenker
* Kampen Veteranorkesters hjemmesider
Jola Sigmond

**Jola Sigmond** (**Gyula Zsigmond**) (født 2. september 1943 i Budapest i Ungarn) kom via Italia til Sverige som flyktning i 1967 og studerte til arkitekt på Universitetet i Lund.

Sigmond eier og er adm. dir. i IQ Art der han organiserer kurs i kreativitet og personlighetsutvikling . Han var tidligere leder for Mensa i Sverige, tidligere medlem i Svenske Arkitekters Riksförbund og Frimurerordenen. Hans intelligenskvotient IQ blir ofte oppgitt til 192. Dette er en omregning til en skala med standardavvik 24 fra den opprinnelige Stanford-Binet-testen med scoring som tilsvarte standardavvik 16 som han tok i oppveksten, der han fikk IQ 161. Dette tilsvarer i underkant av fire standardavvik fra normalen, som er IQ 100. Han sier selv at tall betyr ingenting, det viktige er hvordan man anvender sin intelligens, den er verdiløs om den ikke anvendes på en kreativ måte. Han er svært kritisk til skolesystemene, han har blant annet kritisert skolesystemet i Sverige som han mener ikke tar vare på barnas intelligens, men hindrer barna i å bruke den slik at den forringes.

Han selv har hatt mange jobber, grafiker, matematiker, discjockey, programmerer og arkitekt.

Han bor i Montreux i Sveits, han har en datter og tre sønner med sin første kone.

Jola Sigmond er kjent i Norge ettersom han i en årrekke har laget IQ-oppgaver for Dagbladets Magasin. Han har også gitt sin støtte til Petter Amundsens spekulasjoner om William Shakespeare.  Han er grafiker og ekspert på 1600-tallets trykkekunst og er en betydelig ressursperson hva angår koder i trykkekunsten.

## Referanser


## Eksterne lenker
* IQArt